**3-րդ կրթական հարթակ**

**21-րդ շաբաթ**

***Նախորդ դասի ստուգում։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Նախորդ դասի ամփոփում**

* **Գրականություն -** **«Պայման»**,Գյուրջինյան, 2-րդ դասարան, էջ 79
  + Փոքրիկ տղան ինչու՞ էր ընկեր փնտրում ինչո՞ւ պետք է ընկեր ունենալ:
  + Նա ինչպիսի՞ ընկեր էր փնտրում ինչո՞ւ է բանաստեղծությունը վերնագրված պայման:

**Բառագիտության կրկնողություն**

* Վերհիշել հետևյալ բառերը․
  + Փորձանք- դժբախտության մեջ ընկնել
  + Ամբողջ – բոլոր, լրիվ
  + Պայման – համաձայնություն, պայմանագիր
* Վերհիշել *հետևյալ* բառերի հոմանիշները։
  + Բարև - ողջույն
  + Ծանոթանալ-ճանաչել
  + Մտերմանալ-ընկերանալ
  + Փնտրել-որոնել
  + Կամենալ-ուզել
* Վերհիշել հետևյալ բառերի հականիշները*:*
  + Սկսել-ավարտվել
  + Հետո- հիմա
  + Բաժանվել-միանալ
  + Ընկեր-թշնամի
  + Հարցել-պատասխանել

**Քերականություն** – **Հարցական և բացականչական** նախադասություններ**։**

* Ո՞ր նախադասություններն են կոչվում հարցական նախադասություններ: Բերել օրինակներ։
* Ո՞ր նախադասություններն են կոչվում բացականչական նախադասություններ: Բերել օրինակներ։

**Ուղղագրություն** – Աշխատանքային տետրում արտագրել և սովորել հետևյալ բառերի ուղղագրությունը՝ եղբայր, օդ, օդանավ*։*

**Մշակույթ** – **Բարեկենդանի տոնը։ «Բարեկենդանը» հեքիաթ, Հովհաննես Թումանյան**

* Ի՞նչ գիտես Բարեկենդանի մասին։ Ինչպե՞ս էին տոնում Բարեկենդանը։
* Ի՞նչ է խորհրդանշում Բարեկենդանը և Ի՞նչ է հիշեցնում։
* Ե՞րբ է նշվում Բուն բարեկենդանը։
* Ի՞նչ է խորհրդանշում Պահքը։ Ի՞նչ տևողություն ունի Մեծ Պահքը։
* Պատմիր Հովհաննես Թումանյանի «Բարեկենդանը» հեքիաթը քո խոսքերով։

***Նոր դաս***

* **Գրականություն** **-** **«Երկու ջրիկ, երկու քույրիկ»**,էջ 121
* **Բառագիտություն** - թեմատիկ բառերի բացատրություն, ուղղագրություն, թեմատիկ հոմանիշներ և հականիշներ։
* **Քերականություն - Կրկնողություն/ամփոփում։ Պատմողական, հրամայական, հարցական և բացականչական** նախադասություններ**։**
* **Մշակույթ – Տեառնընդառաջ**

***Հարցեր և առաջադրանքներ՝ առարկայի չափորոշչային նվազագույն պահանջների կատարումը ստուգելու համար*․**

**Գրականություն –** Դասարանում կարդալ և վերլուծել **«Երկու ջրիկ, երկու քույրիկ»** տեքստը և պատասխանել հետևյալ հարցերին։

* Ի՞նչ որոշեցին երկու առվակները:
* Ի՞նչ դասեր պետք է սովորես այս բանաստեղծությունից:

**Բառագիտություն**

* Սովորել հետևյալ բառերի բացատրությունները
  + Զվարթանալ- ուրախանալ
  + Դալար – նորածիլ, երիտասարդ, կանաչ
  + Արոտ – անասունների արածելու խոտ կամ վայր
* Սովորել հետևյալ բառերի հոմանիշները։
  + Ժիր-աշխույժ
  + Զուլալ-մաքուր
  + Զով-հով
  + Հաշտ-խաղաղ
  + Հորդ-առատ
* Սովորել հետևյալ բառերի հականիշները
  + Ժիր-ծույլ
  + Զուլալ-կեղտոտ
  + Զվարթանալ-տքրել
  + Հաշտ-խռով
  + Միասին -առանձին
* Սովորել հետևյալ բառերի ուղղագրությունըեղբայր, օդ, օդանավ օգուտ*։*

**Քերականություն –պատմողական, հրամայական, հարցական և բացականչական** նախադասություններ **։**

* Պատմելու ձևով մի որևիցե միտք արտահայտող նախադասությունը կոչվում է **պատմողական նախադասություն**: Օրինակ՝
  + Առավոտյան մայրիկը արթնացրեց Աշոտիկին: Աշոտիկը հագնվեց և գնաց դպրոց:
* Հրաման կարգադրություն կամ խնդրանք արտահայտող նախադասությունը կոչվում է **հրամայական նախադասություն։** Օրինակ
* - Լսի՛ր, ինչ եմ ասում Անուշիկ:
* Փակի՛ր դուռը:
* Աղբը չթափե՛լ:
* Դպրոցում մի՛ վազիր և մի՛ բղավիր:
* Հարցում արտահայտող նախադասությունը կոչվում է **հարցական նախադասություն**։ Օրինակ*՝*
* *Ե՞րբ ես սկսելու դասերդ լավ սովորել:*
* *Ինչու՞ ես բղավում։*
* *Կգա՞ս, գնանք մեր տուն։*
* Ուրախություն, հիացմունք, ցանկություն, զարմանք, ափսոսանք վախ և այլ զգացմունքներ արտահայտող նախադասությունը կոչվում է **բացականչական նախադասություն:** Այն արտահայտում է խոսողի ապրումներն ու զգացմունքները։ *Օրինակ՝*
  + *Երանի՜ օրերը շուտ տաքանան:*
  + *Ջա՜ն, շուտով գարուն է։*
  + *Վա՜յ, մայրի՛կ ջան, տե՛ս, բակ ու դուռը լի, ինչք՜ան սպիտակ թիթեռ է գալի․․․*

**Հարցեր և առաջադրանքներ՝ առարկայի չափորոշչային նվազագույն պահանջների կատարումը ստուգելու համար**.

* Ո՞ր նախադասություններն են կոչվում հրամայական նախադասություններ:
* Ո՞ր նախադասություններն են կոչվում պատմողական նախադասություններ
* Ո՞ր նախադասություններն են կոչվում հարցական նախադասություններ:
* Ո՞ր նախադասություններն են կոչվում բացականչական:

**Առաջադրանքներ**

Կազմիր երկուական պատմողական, հրամայական, հարցական և բացականչական նախադասություններ:

**Մշակույթ –** **Տեառնընդառաջ**

**Տեառնընդառաջը** կամ **մանուկ Հիսուսի ընծայումը տաճարին**, Հայոց եկեղեցու տոներից է։ Հայոց եկեղեցին Տյառնընդառաջը տոնում է փետրվարի 14-ին Քրիստոսի Ծնունդից (հունվարի 6) քառասուն օր հետո։

***Տյառնընդառաջ*** նշանակում է «ելնել Տիրոջն ընդառաջ»։ Տարածված է նաև  ***Տրնդեզ*** անվանումը, որը ծագել է «Տերն ընդ ձեզ» անվանումից։ Հայոց Եկեղեցու կանոնի համաձայն՝ տոնի նախօրեին՝ երեկոյան ժամերգությունից հետո, կատարվում է նախատոնակ, որի ավարտին կատարվում է մոմերի օրհնության արարողություն։

Տրնդեզը նաև խորհրդանշում է ձմռան հրաժեշտն ու գարնանամուտը: Ըստ ժողովրդական ավանդության՝ Տյառնընդառաջի հիմնական ծեսը խարույկ վառելն էր և այդ խարույկի շուրջ տոնակատարությունը: Եկեղեցուց վերցրած կրակով եկեղեցիների բակերում վառվում են խարույկներ՝ իբրև Քրիստոսի լույսի խորհրդանիշ։ Մարդիկ պտտվում էին խարույկի շուրջը, և երբ բոցը ցածրանում էր, սկսում էին կրակի վրայով թռչել:

Տրնդեզի մոմերով կամ ջահերով հատուկ պար է եղել նորապսակների համար: Յոթ ամուսնական զույգեր՝ մոմերով կամ ջահերով շրջապատել են պարող նորապսակներին` չարքերից պաշտպանելու համար, և նրանք պարել են այդ շրջանակի մեջ: Տոնը նաև համարվում է ընտանիքի օրհնության օր, հատկապես եթե ընտանիքում կա նորածին:

**Հարցեր և առաջադրանքներ**

* Ի՞նչ է նշանակում «Տեառնընդառաջ»։
* Ինչպե՞ս են տոնում Տեառնընդառաջը։
* Ի՞նչ ժողովրդական ավանդույթներ գիտես Տրնդեզի մասին։
* Ի՞նչ խորհուրդ ունի այս տոնը։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության դասանյութը և վերարտադրել սեփական խոսքերով և պատասխանել դասավերջի հարցերին։
* Բառագիտության բաժնում առաջադրված բառերը բացատրել, հոմանիշներն ու հականիշները ճանաչել և ուղղագրական բառերը ճիշտ գրել։
* Քերականական նյութն ամրապնդել վարժությունների միջոցով և բերել օրինակներ։
* Մշակութային բաժնում առաջադրված դասանյութը հասկանալ և պատասխանել առաջադրված հարցերին։ Մասնակցել խմբային աշխատանքներին։